 Alajo Somolu: Ọdún mẹta ló fi gba àjọ láì kọ ọ sílẹ, kò sì si owó àjọ san Fun ọpọ eeyan ati awọn ọdọ aye ode oni, asamọ lasan tabi arosọ ni ọrọ yii, ti wọn ko si gbagbọ wipe ori eeyan kan lee pe to eyi, ti yoo gba ajọ lai kọ silẹ, ti ko si tun ni si owo san. Sugbọn lootọ ni alajọ Somolu wa, Alphaeus Taiwo Olunaike ni orukọ rẹ, to si gbe aarin wa nilẹ Yoruba, o bimọ, o laya, o kọle, to si tun se awọn ohun rere miran ti eeyan n gbe ile aye se. Gẹgẹ bi akọsilẹ iroyin loju opo itakun agbaye taa ti ko iroyin yii jọ ti wi, Taiwo Sonaike gbajumọ bii baba alajọ nigba aye rẹ ladugbo Owotutu, Bariga, Awolọwọ, Oyingbo ati bẹẹ bẹẹ lọ. Àwọn iròyin tì ẹ leè ní ìfẹ síí: Awọn ohun to se koko to yẹ ko mọ nipa Alajọ Somolu ree: The Polytechnic Ibadan: Ẹrọ abẹlé tó ń fọ ọwọ àti Ventilator ló ṣẹṣẹ gbé jáde Risikat Moromoke Azeez: Inú èmí àti Òbí mi dùn nígbà ti Risi bí ọmọ olójú búlù- Wasiu Alaafin: Olori Aanu Adeyemi ṣàlàyé ìdí tó ṣe gẹ Oba Lamidi Adeyemi ti ìlú Oyo Bi onirese Alphaeus Taiwo Olunaike, taa mọ si Alajọ Ṣomolu ko ba fin igba mọ, eyi to ti fin silẹ ninu isẹ to yan laayo, tii se ajọ gbigba ko ni parun lailai. O si han gbangba pe, Taiwo Olunaike ko kọja nile aye bii ejo ti ko ni ipa, o ko ipa tirẹ naa si idagbasoke ọmọ niyan, ko mu ọkanmọkan, ko ja ole nidi ajọ to gba, bẹẹ ni ko wa owo ojiji. Eyi yẹ ko jẹ ẹkọ fun awa naa pe o yẹ ka tiraka lati fi ipa manigbagbe lelẹ ninu isẹ ti a ba yan laayo nitori arise ni arika, arika ni baba iregun, ohun ta ba se loni, ọrọ itan ni yoo da lọla. : Lọpọ igba ni awọn eeyan maa n pa asamọ pe, ori eeyan kan pe bii alajọ Somolu, to fi ọdun mẹta gba ajọ, ti ko si kọ silẹ, bẹẹ ni ko si owo san. 